ৰাজ্যৰ বিভিন্ন প্ৰান্তত হাতী-মানুহৰ সংঘাত অব্যাহত থকাৰ সমান্তৰালকৈ সোমবাৰে নিশা জেইপৰে সংৰক্ষিত বনাঞ্চলৰ পৰা ওলাই অহা এটা বনৰীয়া হাতীয়ে সন্ত্ৰাস চলালে নামৰূপৰ পানীচুকিয়া বনগাঁও অঞ্চলত।
নিশা ১.৩০ মান বজাত বনাঞ্চলৰ পৰা ওলাই অহা হাতীটোৱে পানীচুকিয়া বনগাঁৱত প্ৰৱেশ কৰে। স্থানীয় লোকে হাতীটো উক্ত অঞ্চলৰ পৰা খেদি পঠিয়াবলৈ চেষ্টা চলোৱাৰ সময়তে হাতীটোৰ আক্ৰমণত পানীচুকিয়া বনগাঁৱৰে নিবাসী জোছেফ ওৰাং(৬০) নামৰ লোকজনৰ মৃত্যু ঘটে।
ঘটনা সংঘটিত হোৱাৰ লগে লগে স্থানীয় ৰাইজে নামৰূপ বন বিভাগত খবৰ দিয়ে। পিছত বন বিভাগৰ লোক ঘটনাস্থলীত উপস্থিত হৈ স্থানীয় লোকৰ সহযোগত জুই জ্বলোৱাৰ লগতে ফটকা ফুটাই হাতীটো খেদিবলৈ সক্ষম হয়।
উল্লেখযোগ্য যে খাদ্যৰ সন্ধানত জাক-জাক বনৰীয়া হাতীয়ে বনাঞ্চলৰ পৰা লোকালয়লৈ নামি আহি বিভিন্ন খাদ্য শস্যৰ খেতি পথাৰ সমূহ তহিলং কৰাৰ লগতে বসতি স্থানৰো ক্ষয় ক্ষতি কৰে যাৰ ফলত মানুহৰ সৈতে সংঘাতৰ সৃষ্টি হয়। ইয়াৰ ফলতে মানুহ আৰু বনৰীয়া হাতীয়ে অস্বাভাবিক মৃত্যুক আঁকোৱালি ল'ব লগীয়া হয়।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
